ขอสอบถามหน่อยค่ะ พอดีคลอดลูกก่อนกำหนด 30+4 คลอดวันที่25 ก.พ. เกิดจากรกลอกตัวก่อน รกพันตัวเด็กค่ะ ตอนนี้น้องอยู่ในห้องNICU ตอนแรกน้องหายใจเองไม่ค่อยได้ต้องใช้เครื่องช่วยหายใจ แต่ตอนนี้หายใจเองได้ถอดเครื่องช่วยหายใจแล้วค่ะ ตอนแรกน้องอยู่เตียง3 ย้ายไปเตียง4เพราะติดเชื้อสิ่งแวดล้อมในห้องนั้น ตอนนี้ก็ยังมีติดเชื่ออยู่แต่ย้ายเตียงไปเตียง8อีก จึงอยากทราบว่าการเปลี่ยนเตียงเนื่องจากอะไรค่ะ น้องดีขึ้น หรือน้องคลอดออกมานานแล้ว
สวัสดีค่ะ การที่ทารกคลอดออกมาก่อนกำหนดนั้น อาจจะมีภาวะแทรกซ้อนที่เกิดได้เช่น ปอดยังทำงานได้ไม่เต็มที่ ทำให้มีภาวะการหายใจล้มเหลว ต้องใช้เครื่องช่วยหายใจ การติดเชื้อ หรือการที่มีอุณหภูมิร่างกายต่ำ เป็นต้นจากที่กล่าวมานั้น หากยังอยู่ในวอร์ด NICU หรือเป็นหน่วยดูแลทารกแรกเกิดที่มีอาการหนักนั้น ก็น่าจะยังมีอาการที่ยังไม่ดีขึ้นที่ชัดเจนมากนัก การย้ายเตียงไปมาในวอร์ดเดียวกัน มีหลายสาเหตุ เช่นบางเตียงอาการหนักมากต้องได้รับการดูแลใกล้ชิดก็จะต้องอยู่ใกล้สายตาพยาบาลมากกว่า บางเตียงมีการติดเชื้อที่ควรแยกอยู่ห่างจากเตียงอื่น เป็นต้น แนะนำสอบถามเกี่ยวกับการรักษาจากแพทย์ที่ดูแลโดยตรงอีกครั้งค่ะ